CELEX: 32014D0424
Language: da
Date: 2014-07-01 00:00:00
Title: 2014/424/EU: Kommissionens gennemførelsesafgørelse af 1. juli 2014 om tilladelse til markedsføring af rapsfrøprotein som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer C(2014) 4256)

3.7.2014   
            
            
               DA
            
            
               Den Europæiske Unions Tidende
            
            
               L 196/27
            
         KOMMISSIONENS GENNEMFØRELSESAFGØRELSE
   af 1. juli 2014
   om tilladelse til markedsføring af rapsfrøprotein som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   
      
         (meddelt under nummer C(2014) 4256)
      
   
   (Kun den tyske udgave er autentisk)
   
      (2014/424/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Helm AG indgav den 25. juni 2012 en ansøgning til de kompetente myndigheder i Irland om tilladelse til at markedsføre rapsfrøprotein som en ny levnedsmiddelingrediens. Det er hensigten at anvende rapsfrøprotein som en kilde til vegetabilsk protein i fødevarer, bortset fra modermælkserstatninger og tilskudsblandinger til spædbørn og småbørn. Den 18. februar 2014 blev Kommissionen informeret om, at Siebte PMI Verwaltungs GmbH havde erhvervet rettighederne til den indgivne ansøgning.
            
         
               (2)
            
            
               De kompetente irske fødevaremyndigheder afgav den 17. september 2012 den første vurderingsrapport. I rapporten konkluderedes det, at rapsfrøprotein opfylder kriterierne for nye levnedsmidler i artikel 3, stk. 1, i forordning (EF) nr. 258/97.
            
         
               (3)
            
            
               Den 4. oktober 2012 fremsendte Kommissionen den første vurderingsrapport til de øvrige medlemsstater.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, blev der fremsat begrundede indsigelser.
            
         
               (5)
            
            
               Den 14. februar 2013 anmodede Kommissionen Den Europæiske Fødevaresikkerhedsautoritet (EFSA) om at foretage en yderligere vurdering af rapsfrøprotein som fødevareingrediens i henhold til forordning (EF) nr. 258/97.
            
         
               (6)
            
            
               Den 10. oktober 2013 konkluderede EFSA i sin videnskabelige udtalelse »Scientific Opinion on the safety of »rapeseed protein isolate« as a Novel Food ingredient« (2), at rapsfrøprotein er sikkert som protein tilsat til fødevarer. EFSA påpegede dog samtidig, at risikoen for sensibilisering over for raps ikke kan udelukkes, og at det er sandsynligt, at raps vil kunne udløse allergiske reaktioner hos personer med allergi over for sennep.
            
         
               (7)
            
            
               Udtalelsen er således tilstrækkeligt grundlag for at fastslå, at rapsfrøprotein som en ny levnedsmiddelingrediens opfylder kriterierne i artikel 3, stk. 1, i forordning (EF) nr. 258/97, forudsat at mærkningen af fødevarer, der indeholder rapsfrøprotein som fødevareingrediens, gør det muligt for personer med allergi over for sennep at undgå de pågældende fødevarer.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Rapsfrøprotein, jf. bilaget, kan markedsføres i Unionen som en ny levnedsmiddelingrediens.
   Artikel 2
   Rapsfrøprotein, der godkendes ved denne afgørelse, betegnes »rapsfrøprotein« på mærkningen af de fødevarer, der indeholder det.
   Artikel 3
   Mærkningen af enhver fødevare, der indeholder rapsfrøprotein, skal inkludere en let synlig og let læselig erklæring om, at produktet, der indeholder »rapsfrøprotein« som fødevareingrediens, kan fremkalde en allergisk reaktion hos forbrugere med allergi over for sennep og sennepsprodukter. I påkommende tilfælde skal denne erklæring anbringes tæt på ingredienslisten.
   Artikel 4
   Denne afgørelse er rettet til Siebte PMI Verwaltungs GmbH, Neuer Jungfernstieg 5, 20354 Hamburg, Tyskland.
   
      Udfærdiget i Bruxelles, den 1. juli 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  EFSA Journal 2013;11(10):3420.
   
      BILAG
      SPECIFIKATIONER FOR RAPSFRØPROTEIN
      
         
            Definition
         : Rapsfrøprotein er et vandigt, proteinrigt ekstrakt af rapsfrøpressekage hidrørende fra ikke genetisk modificerede planter af Brassica napus L. og Brassica rapa L.
      
         
            Beskrivelse
         : Hvidt til cremefarvet spraytørret pulver
      
         
            Renhed
         : 
      
                  Phytat i alt
               
               
                  Ikke over 1,5 %
               
            
                  Bly
               
               
                  Ikke over 0,5 mg/kg
               
            
         
            Mikrobiologiske kriterier
         : 
      
                  Indhold af gær og skimmel
               
               
                  Ikke over 100 cfu/g
               
            
                  Indhold af aerobe bakterier
               
               
                  Ikke over 10 000 cfu/g
               
            
                  Samlet indhold af koliforme bakterier
               
               
                  Ikke over 10 cfu/g
               
            
                  
                     Escherichia coli
                  
               
               
                  Ingen i 10 g
               
            
                  
                     Salmonella spp.
               
               
                  Ingen i 25 g